கேள்வி: தும்பலஅள்ளி அணை என்பது என்ன?
பதில்: தும்பல‍அள்ளி அணை என்பது தமிழ்நாடு, தருமபுரி மாவட்டம், காரிமங்கலம் வட்டம் அமைந்துள்ள ஒரு அணையாகும். இது பாலக்கோடு வட்டம் தும்பல‍ள்ளிக்கு 14.கி.மீ தென்கிழக்கே பூலம்பட்டி ஆற்றின் குறுக்கே கட்டப்பட்டுள்ளது. இந்த அணை 1983 இல் கட்டி முடிக்கப்பட்டது இதன் கொள்ளளவு 131 மில்லியன் கன அடிகள். நீர்பாசனம் பெறும் ஆயக்கட்டு பகுதி 883.82 எக்டேர் நிலமாகும்.தகடூர் வரலாறும் பண்பாடும், இரா.இராமகிருட்டிணன்.பக் 482 இதன் பரப்பளவு சுமார் 500 ஏக்கர் ஆகும். பஞ்சப்பள்ளி, ஜெர்த்தலாவ் போன்ற மலைகளில் இருந்து கனமழை காலங்களில் தும்பல அள்ளி அணை நீராதாரம் பெற்று வந்தது. பின்னர் நீராதாரம் வழங்கும் பகுதிகளில் தடுப்பணைகள் உருவாக்கப்பட்ட நிலையில் தும்பல அள்ளி அணைக்கு தண்ணீர் கிடைக்காமல் போய், ஏறக்குறைய 20 ஆண்டுகளாக அணையானது தொடர்ந்து வறண்ட நிலையிலேயே காணப்படுகிறது.